Agus Widjojo

Agus Widjojo (lahèr 8 Juni 1947) panèka duta rajâ Indonèsia ghâbây Naghârâ Filipina sejjhâk 12 Januwari 2022. Salèrana toman ajabat dhâddhi Gubernur Lemhannas sejjhâk 15 April 2016 kantos 12 Januwari 2022.

Agus Widjojo panèka mantan Bekkèl Katua Majelis Parmusyawaratan Ra'yat abekkèlè Fraksi TNI/Polri periode 2001–2003 aghentè'è Hari Sabarno sè èyangka' dhâddhi Menteri Ḍâlem Naghârâ  è Kabinèt Gotong Royong.Crouch, Harold (2010). Political Reform in Indonesia After Soeharto. Institute of Southeast Asian Studies. kaca 158. ISBN 978-981-230-920-4."AGUS WIDJOJO". https://web.archive.org/web/20140819085632/http://www.kemitraan.or.id/id/agus-widjojo Èarsipaghi ḍâri vèrsi aslina tangghâl 2014-08-19. Èaksès tangghâl 21-01-2026

 Karir 
Agus panèka lulusan ḍâri AKABRI è taon 1970,https://web.archive.org/web/20010222063027/http://www.akmil.ac.id/23.php3 Èaksès tangghâl 21-01-2026 salèrana sèttong angkatan sareng ḍuwâ' mantan KSAD, Subagyo Hadi Siswoyo bân Tyasno Sudarto. Agus panèka pottrana sala sèttong Pahlawan Rèvolusi panèka, Mayjen TNI (Anumerta) Sutoyo Siswomiharjo sè ghâgghâr ḍâlem kadhâddhiyân G30S.http://www.tempo.co/read/kolom/2011/06/14/396/Anak-yang-Melampaui-Karier-Ayah  Èarsipaghi 2014-08-19 è Wayback Machine. Tempo, 14 Juni 2011. Èaksès tangghâl 21-01-2026

Bâkto pangangka'anna mènangka Komandan Sakolah Staf bân Komando TNI (SESKO TNI), panèka kennengngânna mèkkèr ghâbây TNI, salèrana anḍi' tangghungan ghâbây rèstrukturisasi doktrin politik bân ka'amanan TNI. Agus Widjojo ampon aberri' kontribusi penting ḍâlem ma'anyar militèr. È taon1998, salèrana toman ngoca' jhâ' militèr kodhu kalowar ḍâri politik kalabân ngoca', "Orèng-orèng sè ngabâs kabhutowan ghâbây madhâddhi militèr mènangka bâgiyân ḍâri sistem sè lebbi dèmokratis panèka orèng-orèng sè ampon èperrè sistem dèmokrasi".""Kemitraan: Agus Widjojo"". https://web.archive.org/web/20140819085632/http://www.kemitraan.or.id/id/agus-widjojo Èarsipaghi ḍâri vèrsi aslina tangghâl 2014-08-19. Èaksès tangghâl 21-01-2026

Tangghâl 15 April 2016, Prèsidèn Joko Widodo resmi alanti' Letjen TNI (Purn) Agus Widjojo mènangka Gubernur Lembaga Katahanan Nasional (Lemhannas), è Maligi Naghârâ, Jakarta. Sorat Pangangka'an Agus bâḍâ è Kapotosan Prèsidèn (Keppres) Nomer 43/TPA/2016 Tentang Maambu bân Pangangka'an Gubernur Lemhannas.http://news.okezone.com/read/2016/04/15/337/1363951/agus-widjojo-resmi-jabat-gubernur-lemhanas Èaksès tangghâl 21-01-2026 Agus ngabâlâ, ka'adâ'na salèrana bhâkal ngèbâ Lemhannas lebbi serrèng mabâḍâ kagiyadhân masyarakat. Tojjhuwânna sopajâ bâḍâna Lemhannas bisa èrassa'aghi langsung sareng masyarakat. "Ka'aḍâ'na kaulâ ampon mènta pètodhu ḍâri Prèsidèn sopajâ Lemhannas ta' ghun èrassa'aghi è dâlem ruang-ruang Lemhannas, tapè jhughân sakabbhina kagiyadhân sabbhân arèna masyarakat Indonèsia è sadhâjâna wilajâ," Ca'na Agus saellana salèrana èlanti' è Maligi Naghârâ. Salaènna ghânèka, Agus terro sopajâ Lemhannas bisa ngurussi hal-hal sè asèfat mendesak. "Tojjhuwânna ghâbây abhânto kabijaghân sè èkala' pamarènta," Oca'na polè.http://news.detik.com/berita/3189049/agus-widjojo-saya-ingin-lemhannas-lebih-menyentuh-masyarakat Èaksès tangghâl 21-01-2026

 Sombher-sombher